पाएं अपने शहर की ताज़ा ख़बरें और फ्री ई-पेपरडाउनलोड करें
मुंबई पुलिस ने एक विवाहिता के परिजनों की शिकायत पर जिला महेंद्रगढ़ के गांव बूचावास निवासी अनूप कुमार पुत्र नरेश कुमार और उसके परिजनों के खिलाफ दहेज हत्या का मामला दर्ज किया है। अनूप नेवी में कार्यरत है और मुंबई में ऑन ड्यूटी है। उसकी शादी 10 नवंबर 2019 को जिले के ही गांव बुचावास निवासी मास्टर युद्धवीर सिंह की पुत्री कुसुमलता से हुई थी। शादी के बाद से ही अनूप के मां-बाप एवं परिवार वाले लड़की पर ज्यादा दहेज देने का दबाव बनाकर प्रताड़ित कर रहे थे।
इस बाबत दोनों परिवारों में काफी तनाव बना हुआ था। लड़की ने भौतिकी विषय में एमएससी एवं बीएड की हुई थी। कुछ दिन पूर्व अनूप ने रेल टिकट फोन पर ही भेज कर कुसुम को अपने पास मुंबई बुला लिया था और घर पर ही किसी धार-धार तार से या किसी रस्सी से गला घोंट दिया। लेकिन किसी तरह कुसुम जीवित रह गई।
अनूप ने पुलिस कार्यवाही के डर से उसे नेवी के ही अस्पताल में भर्ती करवाया। जहां कुसुम की 6 दिन उपचार के बाद मौत हो गई। सूचना मिलने पर पिता भोजावास निवासी मास्टर युद्धवीर मुंबई पहुंचे और उसका शव 3 दिन में भोजावास लाए। जहां शुक्रवार 30 अप्रैल को उसका अंतिम संस्कार किया गया। मुंबई पुलिस ने विवाहिता की शिकायत पर लड़के के परिवार के खिलाफ दहेज हत्या का मुकदमा दर्ज किया और गिरफ्तार कर कार्यवाही शुरू कर दी है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn